CELEX: 52020PC0792
Language: et
Date: 2020-12-04
Title: Ettepanek: NÕUKOGU MÄÄRUS, millega muudetakse määrust (EL) 2020/123 norra tursiku püügi võimaluste osas 2020. aastal

EUROOPA KOMISJON
            Brüssel,4.12.2020
            COM(2020) 792 final
            2020/0351(NLE)
            Ettepanek:
            NÕUKOGU MÄÄRUS,
            millega muudetakse määrust (EL) 2020/123 norra tursiku püügi võimaluste osas 2020. aastal
            
               
         
         
            
               SELETUSKIRI
            
            
               1.ETTEPANEKU TAUST
            
            
               •Ettepaneku põhjused ja eesmärgid
            
            
               Nagu igal aastal, kehtestas nõukogu oktoobris esialgse lubatud kogupüügi norra tursiku püügiks, mis algab 1. novembril. Käesoleval aastal hõlmab esialgne lubatud kogupüük siiski üksnes ajavahemikku 1. novembrist 2020 kuni 31. detsembrini 2020, kuni selguvad kolmandate riikidega peetavate konsultatsioonide tulemused. Hiljuti saadud teave näitab, et lubatud kogupüügi jaoks kehtestatud tase ei ole piisav, mistõttu tuleks seda kohandada.
            
            
               •Kooskõla poliitikavaldkonnas praegu kehtivate õigusnormidega
            
            
               
                  Ettepanekuga kehtestatakse kvoodid, mille maht on kooskõlas määruses (EL) nr 1380/2013 sätestatud eesmärkidega. 
               
            
            
               •Kooskõla muude liidu tegevuspõhimõtetega
            
            
               Esitatud meetmed on kooskõlas ühise kalanduspoliitika eesmärkide ja eeskirjadega ning liidu säästva arengu poliitikaga.
            
            
               2.ÕIGUSLIK ALUS, SUBSIDIAARSUS JA PROPORTSIONAALSUS
            
            
               •Õiguslik alus
            
            
               Euroopa Liidu toimimise lepingu (ELi toimimise leping) artikli 43 lõige 3.
            
            
               •Subsidiaarsus (ainupädevusse mittekuuluva valdkonna puhul) 
            
            
               Ettepanek tehakse liidu ainupädevusse kuuluvas valdkonnas, millele on osutatud ELi toimimise lepingu artikli 3 lõike 1 punktis d. Subsidiaarsuse põhimõtet seetõttu ei kohaldata.
            
            
               •Proportsionaalsus
            
            
               Ettepanek on proportsionaalsuse põhimõttega kooskõlas järgmistel põhjustel.
            
            
               Ühine kalanduspoliitika on ühine kogu liidule. Vastavalt ELi toimimise lepingu artikli 43 lõikele 3 on nõukogul kohustus võtta vastu meetmed kalapüügivõimaluste kehtestamise ja eraldamise kohta.
            
            
               •Vahendi valik
            
            
               Kavandatav vahend: määrus.
            
            
               3.JÄRELHINDAMISE, SIDUSRÜHMADEGA KONSULTEERIMISE JA MÕJU HINDAMISE TULEMUSED
            
         
         
            
               •Konsulteerimine sidusrühmadega
            
            
               Ettepanekus võetakse arvesse tagasisidet sidusrühmadelt, nõuandekomisjonidelt, liikmesriikide asutustelt, kalurite organisatsioonidelt ja valitsusvälistelt organisatsioonidelt. 
            
            
               •Eksperdiarvamuste kogumine ja kasutamine
            
            
               
                  Ettepanek põhineb Rahvusvahelise Mereuurimise Nõukogu (ICES) teaduslikel nõuannetel.
               
            
            
               •Mõjuhinnang
            
            
               Kalapüügivõimalusi käsitleva määruse kohaldamisala on piiratud aluslepingu artikli 43 lõikega 3.
            
            
               •Õigusnormide toimivus ja lihtsustamine
            
            
               
                  Ei kohaldata.
               
            
            
               4.MÕJU EELARVELE
            
            
               Ettepanek ei mõjuta ELi eelarvet.
            
            
               5.MUU TEAVE
            
            
               •Rakenduskavad ning järelevalve, hindamise ja aruandluse kord
            
            
               
                  Kalapüügivõimaluste kasutamise kontroll, mis lähtub lubatud kogupüügist ja kvootidest, kehtestati nõukogu määrusega (EÜ) nr 1224/2009.
               
            
            
               •Ettepaneku sätete üksikasjalik selgitus
            
            
               Muudatusettepaneku eesmärk on muuta nõukogu määrust (EL) 2020/123, et kohandada määrusega (EL) 2020/1579 norra tursiku jaoks ajavahemikuks 1. novembrist 2020 kuni 31. detsembrini 2020 kehtestatud esialgset lubatud kogupüüki. 
            
            
               Norra tursiku lubatud kogupüük on kehtestatud kalapüügivõimalusi käsitlevas määruses, mis hõlmab Atlandi ookeani ja Põhjamerd. Kuna püük kestab 1. novembrist kuni järgmise aasta 31. oktoobrini, kehtestatakse ajakava tõttu esialgne lubatud kogupüük määrusega, millega määratakse kindlaks kalapüügivõimalused Läänemerel ja mis võetakse vastu oktoobris. Lubatud kogupüüki kohandatakse hiljem, kui võetakse vastu Atlandi ookeani ja Põhjamerd hõlmav kalapüügivõimalusi käsitlev määrus, mis võimaldab võtta arvesse ka ELi ja Norra vahelistest konsultatsioonidest tulenevaid võimalikke elemente. 
            
            
               Seepärast kehtestati norra tursiku esialgne lubatud kogupüük nõukogu 29. oktoobri 2020. aasta määrusega (EL) 2020/1579, millega määratakse 2021. aastaks kindlaks teatavate Läänemere kalavarude ja kalavarurühmade püügi võimalused ning muudetakse määrust (EL) 2020/123 teatavate püügivõimaluste osas teistes vetes. Lähtudes Rahvusvahelise Mereuurimise Nõukogu (ICES) uusimatest parimatest kättesaadavatest teaduslikest nõuannetest, oleks norra tursiku jaoks kehtestatud liidu lubatud kogupüük 12 kuu jooksul 140 000 tonni. Käesoleval aastal kehtestati norra tursiku esialgseks lubatud kogupüügiks siiski 30 000 tonni, et hõlmata üksnes ajavahemikku 1. novembrist 2020 kuni 31. detsembrini 2020, kuni selguvad kolmandate riikidega peetavate konsultatsioonide tulemused. 
            
            
               Taani, kes on norra tursiku püügi puhul peaaegu ainus kvoodi haldaja, esitas hiljuti teabe, mis näitab, et esialgne lubatud kogupüük ei ole piisav, kui võtta arvesse eeldatavat püügitegevust kuni aasta lõpuni. Peamine püügihooaeg kestab olenevalt aastast septembrist jaanuarini ning selle tippaeg on oktoobrist detsembrini. Viimased esitatud püügiandmed näitavad, et septembris oli saak ligikaudu 3 700 tonni ja oktoobris üle 21 000 tonni. Taani eeldab, et novembris ja detsembris on püügimaht vähemalt sama suur kui oktoobris. Seepärast tuleks nõukogu määruses (EL) 2020/123 kindlaks määratud norra tursiku lubatud kogupüüki suurendada, et võimaldada püügi jätkamist aasta lõpuni, järgides täielikult ICESi püüginõuandeid.
            
            
               •Konsulteerimine Ühendkuningriigiga
            
            
               Kuna käesolev määrus tuleb vastu võtta Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingus sätestatud üleminekuperioodi jooksul, konsulteerib komisjon Ühendkuningriigiga vastavalt kõnealuse lepingu artikli 130 lõikele 1.
            
         
         
            
               2020/0351 (NLE)
            
            
               Ettepanek:
            
            
               NÕUKOGU MÄÄRUS,
            
            
               millega muudetakse määrust (EL) 2020/123 norra tursiku püügi võimaluste osas 2020. aastal
            
            
               EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut, eriti selle artikli 43 lõiget 3,
            
            
               võttes arvesse Euroopa Komisjoni ettepanekut
            
            
               ning arvestades järgmist:
            
            
               (1)Nõukogu määrusega (EL) 2020/123
                  1
                on määratud 2020. aastaks kindlaks teatavate kalavarude ja kalavarurühmade püügi võimalused, mida kohaldatakse liidu vetes ning liidu kalalaevade suhtes teatavates vetes väljaspool liitu. Muu hulgas määrati kuni 31. oktoobrini 2020 kindlaks norra tursiku ja seotud kaaspüügi püügi võimalused Rahvusvahelise Mereuurimise Nõukogu (ICES) 3.a rajooni ning ICESi 2.a rajooni ja ICESi 4. alapiirkonna liidu vetes. 
            
            
               (2)Nõukogu määrusega (EL) 2020/1579
                  2
                muudeti muu hulgas määrust (EL) 2020/123, et kehtestada eespool nimetatud püügiga seotud esialgsed kalapüügivõimalused ajavahemikuks 1. novembrist 2020 kuni 31. detsembrini 2020.
            
            
               (3)Kuna need esialgsed püügivõimalused hõlmavad üksnes kalandusaasta kahte kuud, olid need ICESi püüginõuannetest palju väiksemad.
            
            
               (4)Norra tursiku püügihooaeg kestab tavaliselt septembrist jaanuarini ning selle tippaeg on oktoobrist detsembrini. Komisjonile esitatud värskeimad püügiandmed näitavad, et oktoobris püüti norra tursikut üle 21 000 tonni. Kui neid arve ekstrapoleerida vastavalt norra tursiku püügi varasematele tavadele, siis sellest nähtub, et kõnealused esialgsed püügivõimalused ei ole tõenäoliselt piisavad, et katta püügitegevust kuni aasta lõpuni. Seepärast on asjakohane kohandada esialgseid püügivõimalusi vastavalt kõige uuematele hinnangutele, järgides samal ajal täielikult ICESi nõuandeid. 
            
            
               (5)Määrust (EL) 2020/123 tuleks seepärast vastavalt muuta.
            
            
               (6)Kuna esialgsed püügivõimalused hõlmavad ajavahemikku kuni 31. detsembrini 2020, peaks käesolev määrus jõustuma kohe pärast selle avaldamist.
            
            
               (7)Ühendkuningriigiga on konsulteeritud vastavalt Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingu artikli 130 lõikele 1,
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
                  Määruse (EL) 2020/123 muutmine 
            
            
               Määrust (EÜ) 2020/123 muudetakse vastavalt käesoleva määruse lisale.
            
            
               Artikkel 2
               Jõustumine ja kohaldamisaeg
            
            
               Käesolev määrus jõustub järgmisel päeval pärast selle avaldamist Euroopa Liidu Teatajas. 
            
         
         
            
               Seda kohaldatakse kuni 31. detsembrini 2020.
            
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel,
            
            
               
                     Nõukogu nimel
               
               
                     eesistuja
               
            
         
         
            
                  
                     (1)
                  
                        Nõukogu 27. jaanuari 2020. aasta määrus (EL) 2020/123, millega määratakse 2020. aastaks kindlaks teatavate kalavarude ja kalavarurühmade püügi võimalused, mida kohaldatakse liidu vetes ning liidu kalalaevade suhtes teatavates vetes väljaspool liitu (ELT L 25, 30.1.2020, lk 1).
               
               
                  
                     (2)
                  
                        Nõukogu 29. oktoobri 2020. aasta määrus (EL) 2020/1579, millega määratakse 2021. aastaks kindlaks teatavate Läänemere kalavarude ja kalavarurühmade püügi võimalused ning muudetakse määrust (EL) 2020/123 teatavate püügivõimaluste kohta teistes vetes (ELT L 362, 30.10.2020, lk 3).
               
            
      
    ---documentbreak--- 
      
         
               EUROOPA KOMISJON
            Brüssel,4.12.2020
            COM(2020) 792 final
            LISA
            järgmise dokumendi juurde:
            Ettepanek: Nõukogu määrus,
            millega muudetakse määrust (EL) 2020/123 norra tursiku püügi võimaluste osas 2020. aastal
            
               
         
         
            
               LISA
            
            
               Määruse (EL) 2020/123 IA lisas asendatakse liigi „norra tursik ja seotud kaaspüük“ ja püügipiirkonna „3.a; 2.a ja 4. püügipiirkonna liidu veed“ kohta käiv tabel järgmisega:
            
            
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        „Liik:
                     
                  
                  
                     
                        norra tursik ja seotud kaaspüük
                     
                     
                         
                     
                  
                  
                     
                        Püügipiirkond:
                     
                  
                  
                     
                        3.a; 2.a ja 4. püügipiirkonna liidu veed
                     
                  
               
                     
                         
                     
                  
                  
                     
                        Trisopterus esmarkii
                     
                  
                  
                     
                         
                     
                  
                  
                     
                         
                     
                  
                  
                     
                        (NOP/2A3A4.)
                     
                  
                  
                     
                         
                     
                  
                  
                     
                         
                     
                  
               
                     
                        Ajavahemik
                     
                  
                  
                     
                        1. november 2019 – 31. oktoober 2020
                     
                  
                  
                     
                  
                  
                     
                        1. november 2020 – 31. detsember 2020
                     
                  
                  
                     
                  
                  
                     
                         
                     
                  
                  
                     
                        Analüütiline TAC
                     
                     
                         
                     
                     
                         
                     
                  
                  
                     
                         
                     
                  
               
                     
                        Taani
                     
                  
                  
                     
                        72 433
                     
                  
                  
                     
                        (*)(***)
                     
                  
                  
                     
                        49 953
                     
                  
                  
                     
                        (*)(******)
                     
                  
                  
                     
                  
                  
                     
                        Ei kohaldata määruse (EÜ) nr 847/96 artiklit 3
                     
                  
               
                     
                        Saksamaa
                     
                  
                  
                     
                        14
                     
                  
                  
                     
                        (*)(**)(***)
                     
                  
                  
                     
                        10
                     
                  
                  
                     
                        (*)(**)(******)
                     
                  
                  
                     
                  
                  
                     
                        Ei kohaldata määruse (EÜ) nr 847/96 artiklit 4
                     
                  
               
                     
                        Madalmaad
                     
                  
                  
                     
                        53
                     
                  
                  
                     
                        (*)(**)(***)
                     
                  
                  
                     
                        37
                     
                  
                  
                     
                        (*)(**)(******)
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Liit
                     
                  
                  
                     
                        72 500
                     
                  
                  
                     
                        (*)(***)
                     
                  
                  
                     
                        50 000
                     
                  
                  
                     
                        (*)(******)
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Norra
                     
                  
                  
                     
                        14 500
                     
                  
                  
                     
                        (****)
                     
                  
                  
                     
                        p.m.
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Fääri saared
                     
                  
                  
                     
                        5 000
                     
                  
                  
                     
                        (*****)
                     
                  
                  
                     
                        p.m.
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Lubatud kogupüük (TAC)
                     
                     
                  
                  
                     
                        Ei kohaldata 
                     
                  
                  
                     
                  
                  
                     
                        Ei kohaldata
                     
                     
                  
                  
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
               
                     
                        (*)
                     
                  
                  
                     
                        Kilttursa ja merlangi kaaspüük võib moodustada kuni 5 % kvoodist (OT2/*2A3A4).  Kilttursa ja merlangi kaaspüük, mis arvestatakse kvoodist maha vastavalt sellele sättele, ja 
                     
                     
                        määruse (EL) nr 1380/2013 artikli 15 lõike 8 kohaselt kvoodist maha arvestatav liikide kaaspüük ei tohi kokku ületada 9 % kvoodist.
                     
                  
               
                     
                        (**)
                     
                  
                  
                     
                        Selle kvoodi alusel võib püüda ainult ICESi 2.a, 3.a ja 4. püügipiirkonna liidu vetes.
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        (***)
                     
                  
                  
                     
                        Liidu kvoodi alusel võib püüda ainult 1. novembrist 2019 kuni 31. oktoobrini 2020.
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        (****)
                     
                  
                  
                     
                        Kasutatakse sortimisvõret.
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        (*****)
                     
                  
                  
                     
                        Kasutatakse sortimisvõret. Sisaldab kuni 15 % vältimatut kaaspüüki (NOP/*2A3A4), mis arvestatakse sellest kvoodist maha.
                     
                  
                  
                     
                  
               
                     
                        (******)
                     
                  
                  
                     
                        Liidu kvoodi alusel võib püüda ainult alates 1. novembrist 2020 kuni 31. detsembrini 2020.“